BREAKING Cererea socialiștilor de a pune pe ordinea de zi a Parlamentului European modificarea legislației electorale din România a fost respinsă cu vot masiv împotrivă/ Tomac: NUe de la Bruxelles pentru PSD/ Rareș Bogdan: Incalificabil si ticălos gestul socialiștilor români

Cererea socialiștilor de a pune pe ordinea de zi a Parlamentului European modificarea legislației electorale din România a fost respinsă, miercuri, de plenul parlamentului reunit la Bruxelles cu un vot masiv împotrivă. Grupul socialiștilor a solicitat adoptarea unei declarații cu privire la aceste modificări, acuzând că ”se încalcă recomandările Comisiei de la Veneția, pe motiv că modificarea legislației privind alegerea primarilor în două turi are loc cu mai puțin de șase luni înainte de alegeri ”pe cale extraordinară, fără dezbateri și fără amendamente”.

În replică, reprezentații PPE au explicat că e vorba de revenirea la alegeri în două tururi, un sistem democratic, și că ”Parlamentul European nu trebuie să fie antiromânesc”.

UPDATE 16.13 Rareș Bogdan, liderul grupului europarlamentarilor PNL din Parlamentul European, a declarat pentru G4Media.ro că socialiștii au fost bătuți crunt, ”cu 302 la 136 de o majoritate formata din grupurile PPE, Renew, ID, ECR si de abtinerea Verzilor si GUE. Socialistii au fost practic aproape singuri in demersul lor mizerabil de a lipi România de Polonia si Ungaria în derapaje cu privire la functionarea democratiei.”

Rareș Bogdan, liderul grupului europarlamentarilor PNL din Parlamentul European, a declarat pentru G4Media.ro că socialiștii au fost bătuți crunt, ”cu 302 la 136 de o majoritate formata din grupurile PPE, Renew, ID, ECR si de abtinerea Verzilor si GUE. Socialistii au fost practic aproape singuri in demersul lor mizerabil de a lipi România de Polonia si Ungaria în derapaje cu privire la functionarea democratiei.” ”Socialiștii au fost practic aproape singuri în demersul lor mizerabil de a lipi România de Polonia și Ungaria în derapaje cu privire la funcționarea democrației. Este grav că tocmai cei care se băteau cu cărămida în piept că nu trebuie duse problemele României în afara granițelor, acum, când sunt insignifianți și disperați, alungați și tamponați de proprii alegători, mint cu nerușinare și încearcă să pună România într-o situație dificilă pe plan internațional. Mizerabil gestul socialiștilor europeni, să nu se informeze despre ce este vorba, incalificabil si ticălos gestul socialiștilor români de la PSD”, a mai declarat Rareș Bogdan.

”NUe de la Bruxelles pentru PSD. PSD a dorit sa atace România in Parlamentul European pentru ca Guvernul Orban și-a asumat in parlament revenirea la alegerea primarului in doua tururi. Solicitarea de a iniția o rezoluție împotriva României a fost respinsă ferm, doar socialiștii și comunistii europeni au susținut PSD in Parlamentul European.”, a scris europarlamentarul PMP, Eugen Tomac, pe Facebook.

Și europarlametarul liberal, Siegfried Mureșan, vicepreședintele grupului PPE, a scris pe Facebook imediat după vot, că PSD nu are credibilitate în Europa. ”Chiar acum am bătut din nou PSD în plenul Parlamentului European. PSD a cerut dezbatere despre România în plenul Parlamentului European sub pretextul că alegerea primarilor în două tururi ar afecta statul de drept din România. Noi am câștigat, PSD a pierdut. Am văzut astăzi din nou că pesediștii nu pot obține nimic, nu au credibilitate în Europa și cer lucruri împotriva voinței oamenilor”, a scris Mureșan.

Guvernul și-a angajat, miercuri, răspunderea în Parlament pentru alegerea primarilor în două tururi. PSD a anunțat că va depune joi moțiune de cenzură.

„Nu avem matematic numărul (de voturi pentru a trece moțiunea -n.red.), dar nici guvernul Orban nu avea matematic voturile la învestire”, a precizat liderul interimar al PSD, Marcel Ciolacu.

Ciolacu a precizat că, în mod categoric, PSD va sesiza și Curtea Constituțională în legătură cu legea pentru alegerea primarilor din două tururi, pentru care Guvernul și-a angajat miercuri răspunderea în Parlament.

Context

Parlamentul European a mai discutat situația statului de drept din România în anul 2018, în contextul modificărilor PSD la legislația electorală declanșate după câștigarea alegerilor parlamentare și instalarea la putere. Liderii PSD, în frunte cu Liviu Dragnea și Viorica Dăncilă, au acuzat constant partidele din opoziție că „au votat împotriva României”, atunci când au aprobat rezoluția care condamna acțiunile puterii de la București. De altfel, în campaniile electorale de anul trecut, liderii PSD au acuzat constat opoziția că și-a denigrat țara la Bruxelles și că a votat împotriva României.

Acum PSD și-a schimbat total discursul și încearcă să acrediteze ideea încălcării statului de drept prin aprobarea alegerii primarilor în două tururi.

Președintele interimar al PSD, Marcel Ciolacu, a anunțat, recent, că PSD va trimite o scrisoare liderilor europeni şi tuturor europarlamentarilor pentru a acuza intenţia Executivului de a schimba legile electorale.

Marcel Ciolacu se plânge în scrisoare trimisă inclusiv Comisiei de la Veneția că „forțele politice care guvernează” abuzează de mandatul dat de parlament și „întreprind demersuri care riscă să afecteze încrederea în democrația românească și statul de drept”.

„Operarea unor modificări atât de ample asupra legislației electorale cu foarte puțin timp înainte de data alegerilor, ar crea un precedent inacceptabil în spațiul Uniunii Europene”, se mai arată în scrisoare transmisă de Ciolacu președintelui Comisiei Europene, președintelui Parlamentului European și Comisiei de la Veneția.

În plus, Titus Corlățean a cerut Comisiei de la Veneția să emită un punct de vedere legat de intenția guvernului Orban de a-și angaja răspunderea pentru alegerea primarilor în două tururi. Liderul PSD a spus că inițiativa PNL ”va schimba regulile în timpul jocului”, catalogând-o drept ”abuz de putere”.

Coresponență de la Bruxelles